CELEX: 32002F1216(01)
Language: hr
Date: 2002-11-28 00:00:00
Title: Akt Vijeća od 28. studenoga 2002. o sastavljanju Protokola o izmjeni Konvencije o osnivanju Europskog policijskog ureda (Konvencije o Europolu) i Protokola o povlasticama i imunitetima Europola, članova njegovih tijela, zamjenika direktora i zaposlenika Europola

19/Sv. 14
            
            
               HR
            
            
               Službeni list Europske unije
            
            
               261
            
         32002F1216(01)
   
               C 312/1
            
            
               SLUŽBENI LIST EUROPSKE UNIJE
            
         AKT VIJEĆA
   od 28. studenoga 2002.
   o sastavljanju Protokola o izmjeni Konvencije o osnivanju Europskog policijskog ureda (Konvencije o Europolu) i Protokola o povlasticama i imunitetima Europola, članova njegovih tijela, zamjenika direktora i zaposlenika Europola
   (2002/C 312/01)
   VIJEĆE EUROPSKE UNIJE,
   uzimajući u obzir Konvenciju o osnivanju Europskog policijskog ureda (1), a posebno njezin članak 43. stavak 1.,
   uzimajući u obzir Protokol o povlasticama i imunitetima Europola, članova njegovih tijela, zamjenika direktora i zaposlenika Europola (2), a posebno njegov članak 18.,
   uzimajući u obzir inicijative Kraljevine Belgije i Kraljevine Španjolske (3),
   uzimajući u obzir mišljenje Europskog parlamenta (4),
   uzimajući u obzir mišljenje Odbora direktora,
   SMATRAJUĆI da se s člankom 30. stavkom 2. Ugovora o Europskoj uniji eksplicitno predviđa potreba za omogućavanjem sudjelovanja Europola u zajedničkim istražnim timovima i za donošenjem mjera kojima se Europolu omogućuje da od država članica zatraži pokretanje istraga u posebnim slučajevima,
   SMATRAJUĆI da sudjelovanje Europola u svojstvu podrške u operativnim aktivnostima zajedničkih istražnih timova država članica zahtijeva prilagodbu Protokola o povlasticama i imunitetima Europola, članova njegovih tijela, zamjenika direktora i zaposlenika Europola,
   ODLUČILO JE da se izradi Protokol, čiji je tekst priložen, o izmjeni Konvencije o osnivanju Europskog policijskog ureda (Konvencije o Europolu) i Protokola o povlasticama i imunitetima Europola, članova njegovih tijela, zamjenika direktora i zaposlenika Europola, koji su danas potpisali predstavnici vlada država članica Europske unije,
   PREPORUČUJE da ju države članice donesu u skladu s uvjetima koje postavljaju njihovi ustavi.
   
      Sastavljeno u Bruxellesu 28. studenoga 2002.
      
         
            Za Vijeće
         
         
            Predsjednik
         
         B. HAARDER
      
   
   
      (1)  SL C 316, 27.11.1995., str. 2.
   
      (2)  SL C 221, 19.7.1997., str. 2.
   
      (3)  SL C 42, 15.2.2002., str. 8.
   
      (4)  Mišljenje od 30. svibnja 2002. (još nije objavljeno u Službenom listu).